יוסף נחמולי

רבי יוסף נחמולי (נפטר בסביבות שנת ה'תקמ"ה, 1785) היה רב ואב בית דין של קהילת לאריסה (לארסו) שביוון.

ביוגרפיה
נולד בלאריסה, לרב נחמן נחמולי. היה מצאצאי רבי אהרן הכהן פרחיה מחכמי סלוניקי, ואף כתב הקדמה לספרו "בגדי כהונה" שנדפס בשנת ה'תקי"ג. במשך עשור למד בשאלוניקי אצל הרב רפאל אלעזר נחמיאש, עד שנאלץ לשוב ללאריסה בשל מצבו הכלכלי.יוסף נחמולי, אשד הנחלים, הקדמת המחבר בלאריסה למד אצל הרב חיים אבולעפיה (השלישי), במשך עשור. נישא לאסתר (נפטרה בד' באב תק"א)מיכאל מולכו, מצבות בית העלמין של יהודי שאלוניקי, ירושלים: תשל"ה עמ' 439, בתו של יצחק אבן שאנג'י, שלספרו "בארות המים" חיבר הקדמה. בה'תקי"ט נדד לכפר קיישירלי בשל מגפה שפרצה בלאריסה.אשד הנחלים דף כט ע"א; שם, דף לד ע"ב; שם, דף נט ע"ג. בה'תקכ"ב דרש בעיר טראפוליצה לטובת שליחות טבריה.

 חיים אישיים 
בניו היו חיים נחמן ווידאל שלמה, שכתב הקדמה לספריו של אביו ולימים היה לשד"ר.מאיר בניהו, פנקס שלוחי ארץ-ישראל באדריאנופולי, סורא ב, עמ' 317-316 חתנו היה שמואל יום טוב ואחיו היה יששכר נחמולי.אשדת הפסגה, הקדמה

ספריו
אשד הנחלים (סלוניקי תקמ"ג) - ספר דרושים המחולק לארבעה עשר חלקים: נחל קדרון (ובו גם דרוש לשבת הלבשה בעת שהיה השד"ר חיים עמרם (הראשון) בעיר), נחל קדומים, נחל מצרים, נחל ארנון, נחל הירד, נחל קישון, נחל נובע, נחל אשכול (ובו גם הספד על הרב יעקב שאולאשד הנחלים דף מח ע"ב ועל אחי המחבר, יששכרדף נח ע"ב), נחל עדניךָ, נחל דמעה (ובו גם הספד ליהודה נבון), נחל שוטף, נחל הבשור, נחל הערבים (ובו גם שני דרושים לשבת הלבשה ודרוש להספד של יעקב אלבעלי), ערבי נחל (לקוטים). בראש הספר בנוסף להקדמות המחבר ובנו, הסכמת רבו של המחבר, רפאל אלעזר נחמיאש.
אשדת הפסגה (סלוניקי תק"ן) - שו"ת, שיטה על בבא מציעא וכתובות ועוד. בספר תשובות מרבנים נוספים שדנו עמו בהלכה, כחיים מודעיאשדת הפסגה, חושן משפט סימן ד, יששכר אבולעפיהאו"ח סימן ב; אה"ע סימן ה ושמואל פלורנטין.אשדת הפסגה חושן משפט סימן כ בסוף הספר, שנערך על ידי בן המחבר, מובאים כתבים של הרב חיים אבולעפיה, וביניהם: דרושים (לשבת הגדול ושבת תשובה), פירוש להגדה של פסח, קונטרס מדות המזבח וביאורים על הסמ"ג. בראש הספר הסכמה מהרב הכולל, חיים נסים רפאל מוצירי.
מתשובותיו נדפסו בספר בארות המים לחותנו יצחק אבן שאנג'י.
קישורים חיצוניים

Kerem, Y. (2010). Larissa (Yenishehir-i Fenari).  In Encyclopedia of Jews in the Islamic World Online. Brill.

 ספריו 

 הערות שוליים 

קטגוריה:מחברי ספרי שו"ת
קטגוריה:מחברי ספרי דרוש
קטגוריה:האימפריה העות'מאנית: רבנים
קטגוריה:רבנים יוונים
קטגוריה:נפטרים במאה ה-18